C 498/32
HR
Službeni list Europske unije
30.12.2022.
Prijelaz s priznavanja uloge lokalnih i regionalnih vlasti na istinsku provedbu višerazinskog djelovanja 13. priznaje da je Klimatski pakt iz Glasgowa, unatoč tome što nije odgovorio na hitnost i opseg nužnih mjera, uspio pokrenuti drugu fazu Pariškog sporazuma, čime su zaključene sve preostale stavke u Pariškom pravilniku (7); bez obzira na to, i dalje je vrlo zabrinut zbog toga što se na temelju trenutačno podnesenih nacionalno utvrđenih doprinosa svijet kreće prema porastu temperature od 2,5 oC;
14. ponavlja pozive iz završnog izvješća s Konferencije o budućnosti Europe da se ubrza provedba zelene tranzicije; i dalje je zabrinut zbog cjenovne pristupačnosti energije za građane i poduzeća, posebno u trenutačnoj krizi; naglašava potrebu zaštite najugroženijih skupina i regija od neželjenih negativnih učinaka energetske tranzicije i ponavlja nalaze izvješća Europske komisije o predviđanjima za 2022.;
15.
ističe da su za opseg potrebnog djelovanja potrebne integrirane, višerazinske politike i međusektorska rješenja; stoga naglašava potrebu za formalnim priznavanjem uloge lokalnih i regionalnih vlasti u borbi protiv klimatskih promjena; naglašava da bi trebalo olakšati istinsko i sustavno sudjelovanje lokalnih i regionalnih vlasti, kako u fazi pripreme tako i tijekom pregovora;
16. naglašava ulogu OR-a kao institucionalnog predstavnika više od milijun lokalnih i regionalnih čelnika i čelnica te mreže mreža; ističe svoj jedinstveni položaj pokretača provedbe djelovanja u području klime na lokalnoj razini i svoju spremnost na suradnju i partnerstvo s europskim institucijama i strankama Pariškog sporazuma radi daljnje višerazinske suradnje ususret sastanku COP27 i šire;
17. naglašava važnost koalicije Under2 kao prvog globalnog klimatskog sporazuma za podnacionalne vlasti, pokrenutog uoči sklapanja Pariškog sporazuma; ističe ažurirane i ambicioznije ciljeve koalicije Under2 utvrđene u memorandumu o razumijevanju za 2021., koji sadrže i obvezu poduzimanja mjera usmjerenih na to da se do 2050.
ili ranije postigne cilj od 1,5 oC i nulte neto stope emisija; poziva članove i članice OR-a da potpišu taj sporazum, a dosadašnje potpisnike sporazuma koalicije Under2 da potpišu ambiciozniji memorandum o razumijevanju za 2021.;
18.
ističe ključnu ulogu koju Skupina lokalnih vlada i općinskih vlasti ima u povezivanju glasa lokalnih i regionalnih vlasti na globalnoj razini i u stalnom jačanju svjetske mreže podnacionalnih vlasti koje su voljne boriti se protiv klimatskih promjena; potiče sve stranke UNFCCC-a da surađuju s tom Skupinom i svim nedržavnim akterima kako bi konstruktivno doprinijele procesu koji prethodi sastanku COP27 te da uspostave snažniju suradnju s Prijateljima višerazinskog djelovanja UNFCCC-a;
Održavanje razine ambicioznosti u vezi s ublažavanjem klimatskih promjena i jačanje kapaciteta intenziviranjem istraživanja i inovacija 19.
podsjeća na to da se oko 10 000 lokalnih i regionalnih vlasti diljem Europe obvezalo na smanjenje emisija stakleničkih plinova i borbu protiv klimatskih promjena sudjelovanjem u inicijativama kao što je Sporazum gradonačelnika te razvojem strategija i djelovanja u području klime kao što su akcijski planovi za održivu energiju i klimu ili drugi lokalni akcijski planovi u području klime podržani regionalnim inicijativama; ističe da je 75 % od više od 11 000 potpisnika Globalnog sporazuma gradonačelnika postavilo ambicioznije ciljeve smanjenja emisija stakleničkih plinova (8) od svojih nacionalnih vlada, a njih više od 50 % ubrzava stopu kojom nastoje smanjiti svoje emisije, čime stvaraju ključnu političku otpornost u odnosu na nazadovanje na nacionalnoj razini;
20. naglašava da angažman i mjere lokalnih i regionalnih vlasti nadopunjuju i podupiru napore poduzete u međunarodnim procesima i na nacionalnoj razini i da je djelovanje lokalnih i regionalnih vlasti nužno za postizanje nacionalnih i međunarodnih ciljeva; ponavlja potrebu za formalnim uključivanjem regionalno i lokalno utvrđenih doprinosa kako bi se dopunili nacionalno utvrđeni doprinosi te službeno priznalo, pratilo i potaknulo globalno smanjenje emisija stakleničkih plinova od strane podnacionalnih vlasti;
(7) (8)
Dok je Pariški sporazum pružio okvir za međunarodno djelovanje, Pariškim pravilnikom taj se Sporazum konkretizira utvrđivanjem alata i postupaka za omogućivanje njegove potpune, pravedne i djelotvorne provedbe.
Izvor: Izvješće Globalnog sporazuma gradonačelnika o učinku za 2021. godinu.